|  |  |  |
| --- | --- | --- |
|  | **Univerzita Mateja Bela** **v Banskej Bystrici**Právnická fakultaKomenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici**

**zo dňa 10. decembra 2018**

**K bodu 4**

Predseda VR PrF UMB prítomným predložil návrh na schválenie inauguračnej komisie, oponentov a témy inauguračnej prednášky pre uchádzača o vymenúvacie konanie o udelenie titulu „profesor“, doc. JUDr. Soni KUBINCOVEJ, PhD.

Predseda VR odôvodnil podanie uvedeného návrhu nasledovne: Ministerstvo školstva, vedy, výskumu a športu SR svojim rozhodnutím číslo: 2017/14234:5-15A0 zo dňa 06.11.2017 rozhodlo o priznaní práva uskutočňovať habilitačné konanie a konanie na vymenúvanie profesorov v študijnom odbore obchodné a finančné právo Univerzite Mateja Bela v Banskej Bystrici, Právnickej fakulte bez časového obmedzenia.

Doc. JUDr. Soňa Kubincová, PhD., docentka a vedúca Katedry finančného a správneho práva Právnickej fakulty UMB, podala dňa 28. novembra 2018 žiadosť o začatie vymenúvacieho konania na našej fakulte v odbore 3.4.10. Obchodné a finančné právo.

Za členov inauguračnej komisie a oponentov predseda VR navrhuje uznávaných odborníkov v odbore obchodné a finančné právo, resp. v príbuznom odbore občianske právo a správne právo, ktorí spĺňajú všetky odborné, funkčné a osobnostné predpoklady pre ich vymenovanie do funkcií v rámci vymenúvacieho konania, vrátane podmienok v zmysle platných právnych predpisov pre vedenie vymenúvacieho konania, keďže všetci navrhovaní členovia inauguračnej komisie a oponenti pôsobia na vysokej škole vo funkcii profesora v odbore alebo príbuznom odbore. Jeden navrhovaný člen inauguračnej komisie je zahraničným odborníkom v odbore obchodné právo.

**Hlasovanie o schválení inauguračnej komisie, oponentov a témy inauguračnej prednášky vo vymenúvacom konaní za profesora – doc. JUDr. Soni KUBINCOVEJ, PhD., Katedra finančného a správneho práva, Právnická fakulta Univerzity Mateja Bela v Banskej Bystrici v odbore 3.4.10. obchodné a finančné právo:**

Počet členov vedeckej rady oprávnených hlasovať: 35

Počet prítomných členov oprávnených hlasovať: 28

za schválenie: 27

 proti: 0

 zdržalo sa: 1

**Uznesenie č. 10/2018: Vedecká rada Právnickej fakulty Univerzity Mateja Bela v Banskej Bystrici, schvaľuje inauguračnú komisiu, oponentov a tému inauguračnej prednášky vo vymenúvacom konaní za profesora - doc. JUDr. Soni KUBINCOVEJ, PhD., Katedra finančného a správneho práva, Právnická  fakulta Univerzity Mateja Bela v Banskej Bystrici v odbore 3.4.10. obchodné a finančné právo:**

**Predseda inauguračnej komisie:**

**Mult. Dr. h. c. prof. JUDr. Mojmír Mamojka, CSc.,**Pracovisko: Univerzita Mateja Bela, Právnická fakulta, Banská Bystrica, SR

**Členovia inauguračnej komisie:**

**Prof. h. c. prof. JUDr. Vladimír Babčák, CSc.**Pracovisko: Univerzita Pavla Jozefa Šafárika, Právnická fakulta, Košice, SR

**prof. JUDr. Karel Marek, CSc.**Pracovisko: Vysoká škola finanční a správní, Fakulta právních a správních studií, Praha, ČR

**prof. JUDr. Mária Srebalová, PhD.**

Pracovisko: Právnická fakulta Univerzity Komenského, Bratislava, SR

**Oponenti:**

**prof. JUDr. Jozef Králik, CSc., MBA.**

Pracovisko: Fakulta práva Janka Jesenského. Vysoká škola Danubius. Sládkovičovo, SR

**prof. JUDr. Ján Cirák, CSc.**Pracovisko: Univerzita Mateja Bela, Právnická fakulta, Banská Bystrica, SR

**prof. JUDr. Mojmír Mamojka, ml. PhD.**

Pracovisko: Akadémia Policajného zboru v Bratislave, Bratislava, SR

Téma inauguračnej prednášky:

 **Majetkové postavenie a hospodárenie štátnych podnikov – teoretické a aplikačné otázky**

V Banskej Bystrici, 10. decembra 2018

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB